stanford-oval/wikipedia huggingface dataset:
יאשי
חינוך ותרבות

בעיר מספר רב של מוסדות להשכלה גבוהה. אוניברסיטת יאשי קרויה כיום על שם הנסיך אלכסנדרו יואן קוזה שייסד אותה בשנת 1860, והיא האוניברסיטה הראשונה שקמה ברומניה. ישנם עוד ארבעה מוסדות המוגדרים כאוניברסיטאות, כמו האוניברסיטה למקצועות הבניין והאוניברסיטה 
לרפואה ע"ש גריגורה ט. פופה Gr.T.Popa. חשובה היא גם ה"פוליטכניקה" (המכללה הגבוהה לטכנולוגיה) ביאשי ששמה כיום "האוניברסיטה הטכנית".
ביאשי נמצאים פארקים מפורסמים ורחבי ידיים. ביניהם פארק קוֹפוֹאוּ (Copou), גן בוטני ססגוני מפורסם, ועוד. 
"היכל התרבות" (Palatul Culturii – המופיע בתמונה שבתיבת המידע, בצד שמאל), הוא אחד המבנים המרשימים ביותר בעיר. הארמון שימש בזמנו את מושל המחוז ומשמש כיום כמוזיאון ליצירות אמנות של מיטב ציירי רומניה. בכניסה לארמון ניצב פסלו של שטפן הגדול, נסיך מולדובה מן המאה ה-15, אחד הגיבורים הלאומיים של האזור ושל רומניה כולה.
מתחם "כיכר האיחוד" (Piața Unirii) הוא מהאטרקציות המרכזיות; הוא מוקף בבתי מלון ועטור מזרקות וצמחייה רבה. כמו כן מצויים בה "התיאטרון הלאומי" וכנסיית Trei Ierarchi, שבכותלה החיצוני המעוצב ניתן לזהות במקום בולט עיטור של מגן דוד.
יהודים

הרב שלמה בן ערבי, שחי בין השנים 1549–1629, היה הרב הראשון של יהודי העיר.
כבר בשנת 1803, מנו יהודי יאשי יותר מ-2400 נפש מתוך 12,000 יהודי נסיכות מולדובה. בשנת 1930 היו ביאשי יותר מ-30,000 יהודים ו-127 בתי כנסת.
לאורך שנות ההיסטוריה שימשו בה ברבנות רבנים שונים כמו הקרני ראם, הרב שמואל שמעלקא טויבש, הכליל תפארת ועוד. 
ביאשי בוצע בתקופת השואה אחד הפוגרומים האכזריים ביותר ביהודים (ראו: פרעות יאשי), שבמהלכו נרצחו כ-15,000 יהודים ורבים אחרים הוכו, עונו והושפלו. הרכוש היהודי הפרטי, המסחרי והקהילתי נבזז בגלוי ורבים מהיהודים ששרדו הוגלו מהעיר למחנות ריכוז. לאחר המלחמה ועלייתם של רוב יהודי רומניה לישראל נותרה בעיר קהילה יהודית קטנה. לאחרונה שופץ בית הכנסת הגדול של יאשי ונבנה מוזיאון ליהודי יאשי.
ב-2011 מונה הרב שלמה טויבש לכהן כרב בעיר יאשי והמחוז, לאחר למעלה משישים שנה שלא כיהן בה רב. יאשי נבחרה כמרכז לרבנות עקב היותה מרכז של אוניברסיטאות ולפיכך מגיעים לשם אנשים מכל רחבי רומניה וביניהם יהודים רבים.
ערים תאומות

יאשי היא עיר תאומה של הערים:
צרפת פואטייה, צרפת
הרפובליקה העממית של סין שיאן, הרפובליקה העממית של סין
מקסיקו מונטריי, מקסיקו (מ־1993)
איטליה פדובה, איטליה
איראן איספהן, איראן
ישראל חיפה, ישראל
ישראל רמלה, ישראל
יוון קוזאני, יוון
מצרים אסיוט, מצרים
ישראל נתניה, ישראל
ישראל אשדוד, ישראל
אוקראינה צ'רנוביץ, צ'רנוביץ, אוקראינה
ראו גם

פרעות יאשי
יהדות יאשי
לקריאה נוספת

"ההיסטוריה של הרומנים" (Istoria Românilor) מאת קונסטנטין ק. ג'יורסקו (Constantin C. Giurescu), סדרת ספרי יסוד של התרבות הרומנית ALL EDUCATIONAL 2003.
הערות שוליים

↑  ישי באתר של Crispedia.
↑  "ההיסטוריה של הרומנים" מאת קונסטנטין ק. ג'יורסקו, כרך שני ע' 315
↑  "תיאור מולדובה" מאת דימיטריה קנטמיר, הפרק הרביעי
↑  יד ושם - האנציקלופדיה של השואה, יש, באתר יד ושם, ‏1990
↑  היסטוריה ברומניה: יתד נאמן, י"ד באלול תשע"א
| --- | --- |
בקרת זהויות :  NLI: 987007566723005171  BNE: XX453090  GND: 4216369-9  LCCN: n81004363  LNB: 000323086  MusicBrainz: 52b92f44-162d-4269-b971-f68754b727a4  NKC: ge138092  NLG: 6094  NSK: 000697751  TDVİA: yas--romanya  VIAF: 24145424482086830022   WorldCat (עם VIAF): 24145424482086830022
2 באוגוסט

2 באוגוסט הוא היום ה-214 בשנה (215 בשנה מעוברת), בשבוע ה-31 בלוח הגרגוריאני. עד לסיום השנה, נשארו עוד 151 ימים.
אירועים היסטוריים ביום זה

338 לפנה"ס – צבא מקדוני בראשותו של פיליפוס השני הביס את הכוחות המשולבים של אתונה ותבאי בקרב כירונאה, והבטיח את שליטת המקדונים ביוון
216 לפנה"ס – חניבעל מביס את הרומאים בקרב קאנאי
1274 – שנתיים לאחר מותו של הנרי השלישי, מלך אנגליה, שב בנו אדוארד ממסע הצלב התשיעי ומוכתר רשמית כמלך אנגליה
1675 – נחנך בית הכנסת הפורטוגזי באמסטרדם
1798 – מלחמות המהפכה הצרפתית: קרב הנילוס מסתיים בניצחון הבריטים
1934 – אדולף היטלר מתמנה לפיהרר של גרמניה
1939 – אלברט איינשטיין ולאו סילארד שולחים מכתב לרוזוולט בו הם מפצירים בו לפתוח בפרויקט פיתוח הפצצה הגרעינית
1939 – פיצוץ תחנת קול ירושלים על ידי האצ"ל
1943 – מרד במחנה ההשמדה טרבלינקה
1943 – חיסול גטו יהודי סוסנוביץ בידי הנאצים, הריגתם ושליחתם לאושוויץ
1944 – חוסל מחנה הצוענים באושוויץ וכל יושביו הובלו לתאי הגזים
1945 – מסתיימת ועידת פוטסדאם
1980 – טבח בולוניה: 85 הרוגים ו-200 פצועים בפעולת טרור בתחנת הרכבת בבולוניה
1990 – עיראק פולשת לכווית
1991 – שיגור משימת מעבורת החלל אטלנטיס STS-43 לשיגור לווין התקשורת TDRS-5 וביצוע ניסויים במיקרו כבידה
2017 – משגר וגה משגר את הלווין הישראלי-צרפתי וונוס ואת הלווין אופטסאט 3000 שנבנה על ידי התעשייה האווירית ונמכר לאיטליה
2018 – אפל היא החברה הראשונה בעולם ששווה מעל 1,000,000,000,000 דולרים
נולדו

1455 – יוהאן השני, הנסיך הבוחר מברנדנבורג (נפטר ב-1499)
1612 – ססקיה ואן אוילנבורך, אשתו של רמברנדט ואן ריין (נפטרה ב-1642)
1696 – חיים בן עטר, מגדולי פרשני המקרא בתקופת האחרונים (נפטר ב-1743)
1788 – לאופולד גמלין, מדען בתחום הכימיה, בנו של יוהאן פרידריך גמלין (נפטר ב-1853)
1834 – פרדריק אוגוסט ברתולדי, פסל צרפתי, אשר יצר את פסל החירות בניו יורק (נפטר ב-1904)
1868 – קונסטנטין הראשון, מלך יוון (נפטר ב-1923)
1876 – יוסף ויתקין, איש חינוך ופעיל ציוני (נפטר ב-1912)
1893 – אנחל רומאנו, כדורגלן אורוגוואי (נפטר ב-1972)
1905 – מירנה לוי, שחקנית קולנוע אמריקאית (נפטרה ב-1993)
1914 – ביאטריס סטרייט, שחקנית אמריקאית, זוכת פרס אוסקר (נפטרה ב-2001)
1916 – זיין א-שריף בנת ג'מיל, מלכת ירדן ואמו של המלך חוסיין (נפטרה ב-1994)
1919 – נחמיה פרסוף, שחקן קולנוע וטלוויזיה יהודי-אמריקאי (נפטר ב-2022)
1920 – מרסל אדמס, איל נדל"ן קנדי (נפטר ב-2020)
1923 – שמעון פרס, נשיא מדינת ישראל התשיעי וראש ממשלתה השמיני (נפטר ב-2016)
1924 – קרול או'קונור, שחקן טלוויזיה אמריקאי, גילם את ארצ'י בנקר (נפטר ב-2001)
1927 – אנדריאס דיקשטיין, שחמטאי הונגרי-אוסטרי ממוצא יהודי (נפטר ב-2024)
1932 – אליהו בן-אלישר, חבר הכנסת מטעם הליכוד ודיפלומט ישראלי (נפטר ב-2000)
1932 – פיטר או'טול, שחקן קולנוע ותיאטרון אנגלי (נפטר ב-2013)
1933 – אורה רותם-נלקן, פסנתרנית ישראלית (נפטרה ב-2022)
1934 – ואלרי ביקובסקי, קוסמונאוט סובייטי שטס לחלל בשלוש משימות במסגרת תוכנית סויוז (נפטר ב-2019)
1935 – ארנונה אקסלרוד, אדריכלית ישראלית (נפטרה ב-2019)
1935 – יחזקאל פלומין, חבר הכנסת מטעם הליכוד בשנים 1974–1981 (נפטר ב-2019)
1939 – וס קרייבן, במאי קולנוע אמריקאי (נפטר ב-2015)
1939 – ג'ון ויליאם סנואו, איש עסקים ופוליטיקאי אמריקאי
1942 – איזבל איינדה, סופרת צ'ילאנית
1942 – לאו ביינהאקר, מאמן כדורגל הולנדי
1943 – מקס רייט, שחקן אמריקאי (נפטר ב-2019)
1943 – עוזי לנדאו, חבר הכנסת ושר בממשלות ישראל
1943 – רוז טרמיין, סופרת בריטית
1945 – ג'ק ג'ייקובס, קצין אמריקאי יהודי, עוטר במדליית הכבוד על פעולותיו במלחמת וייטנאם
1947 – מסיאל, זמרת, שחקנית וידוענית ספרדייה, זוכת אירוויזיון 1968 כנציגת ספרד
1947 – יוסי חרסונסקי, עיתונאי ומבקר מוזיקה ישראלי
1951 – איתן ורטהיימר, תעשיין, איש עסקים ומיליארדר ישראלי (נפטר ב-2022)
1952 – אלן ז'ירס, כדורגלן ומאמן צרפתי
1958 – צוף פילוסוף, מלחין, מוזיקאי ונגן בס ישראלי
1958 – יורם יובל, פסיכואנליטיקאי, פסיכיאטר וחוקר מוח
1958 – רוני פורת, מנצח, מלחין ואמן במה בינתחומי ישראלי
1964 – מרי-לואיז פרקר, שחקנית אמריקאית
1966 – גיל סמטנה, מפיק מוזיקלי, מלחין, נגן גיטרה בס ונגן קונטרבס ישראלי
1967 – ארון קריקסטיין, טניסאי עבר יהודי-אמריקאי
1968 – אלירן כספי, שחקן, במאי ומחזאי ישראלי
1971 – דדי זהר, שחקן, זמר ומדבב ישראלי
1972 – נסרין פאעור, שחקנית, במאית תיאטרון, מרצה על מודעות עצמית דרך דרמה, יוגה ואנרגיה
1976 – סם וורת'ינגטון, שחקן קולנוע אוסטרלי
1982 – רותם זיסמן-כהן, שחקנית קולנוע, תיאטרון וטלוויזיה ישראלית
1987 − נאייר, זמרת-יוצרת קובנית-אמריקאית
1989 – מטאו טרנטין, רוכב אופני כביש איטלקי
1989 – ג'ונאס בלו, די ג'יי, פזמונאי, מפיק מוזיקלי ורמיקסר אנגלי
נפטרו

216 לפנה"ס – גנאיוס סרוויליוס גמינוס, קונסול ומצביא רומאי
216 לפנה"ס – לוקיוס אמיליוס פאולוס, מצביא ומדינאי רומאי
216 לפנה"ס – מרקוס מינוקיוס רופוס, מצביא רומאי
257 – סטפנוס הראשון, אפיפיור
640 – סוורינוס, אפיפיור
685 – יוחנן החמישי, אפיפיור (נולד ב-635)
855 – אחמד אבן חנבל, פוסק שריעה ותאולוג אסלאמי ואבי האסכולה החנבלית במשפט המוסלמי (נולד ב-780)
924 – אתלווארד, מלך אנגליה (נולד ב-904)
1100 – ויליאם השני, מלך אנגליה (נולד ב-1056)
1222 – רמון השישי, רוזן טולוז (נולד ב-1156)
1330 – יולנד דה דרה, המלכה הרעיה של מלך סקוטלנד אלכסנדר השלישי. (נולדה ב-1263)
1332 – כריסטופר השני, מלך דנמרק (נולד ב-1276)
1445 – אוסוולד פון וולקנשטיין, משורר, מלחין ודיפלומט גרמני (נולד ב-1377)
1589 – אנרי השלישי מלך צרפת (נולד ב-1551)
1823 – לזאר קרנו, פוליטיקאי צרפתי (נולד ב-1753)
1849 – מוחמד עלי, שליט מצרים (נולד ב-1769)
1876 – ג'יימס באטלר היקוק ("ביל היקוק הפראי"), אקדוחן אמריקאי במערב הפרוע (נולד ב-1837)
1921 – אנריקו קארוזו, זמר טנור איטלקי (נולד ב-1873)
1922 – אלכסנדר גרהם בל, ממציא הטלפון ומייסד חברת הטלפונים "בל" (נולד ב-1847)
1923 – וורן הרדינג, הנשיא ה-29 של ארצות הברית (נולד ב-1865)
1934 – פאול פון הינדנבורג, איש צבא ונשיא הרפובליקה הגרמנית (נולד ב-1847)
1936 – לואי בלריו, חלוץ תעופה צרפתי (נולד ב-1872)
1945 – פייטרו מסקאני, מלחין איטלקי (נולד ב-1863)
1946 – אנדריי ולאסוב, גנרל סובייטי שערק לצידה של גרמניה בעת מלחמת העולם השנייה (נולד ב-1901)
1988 – ריימונד קארבר, משורר אמריקאי (נולד ב-1938)
2011 – אריה שלו, תת-אלוף, דובר צה"ל, עוזר ראש אמ"ן למחקר ומושל צבאי ביהודה ושומרון (נולד ב-1926)
2012 – עמוס חכם, חתן חידון התנ"ך העולמי הראשון (נולד ב-1921)
2017 – רעיה יגלום, אשת ציבור ופילנתרופית ציונית ישראלית (נולדה ב-1919)
2019 – והאקן דאדריאן, היסטוריון וסוציולוג ארמני-אמריקאי (נולד ב-1926)
2019 – דוד הגואל, תת-אלוף בצה"ל, שכיהן כמפקד אזור יהודה ושומרון (נולד ב-1929)
2020 – לאון פליישר, פסנתרן ומנצח יהודי-אמריקאי (נולד ב-1928)
2020 – יעל רנן, חוקרת ספרות ומתרגמת ישראלית (נולדה ב-1947)
2021 – רות הורם, ציירת ופסלת ישראלית (נולדה ב-1931)
2021 – בני גל, פרסומאי ומאמן אישי ישראלי (נולד ב-1944)
2023 – פנינה גרי, אשת תיאטרון ישראלית (נולדה ב-1927)
חגים ואירועים החלים ביום זה

יום הזיכרון להשמדת הצוענים במלחמת העולם השנייה
1 באוגוסט – 3 באוגוסט
אוגוסט
לוח אירועים שנתי
שמעון פרס
אלכסנדר גרהם בל
פאול פון הינדנבורג
נייתן קרס

| --- | --- |

קרס, 2021
 לידה:  18 בנובמבר 1992 (בן 32) גלנדייל, קליפורניה, ארצות הברית ארצות הברית
 מדינה:  ארצות הברית 
 תקופת הפעילות:  מ-1995 
 מספר צאצאים:  3
 פרופיל ב-IMDb
 
ניית'ן קארל קרס (באנגלית: Nathan Karl Kress; נולד ב-18 בנובמבר 1992) הוא שחקן, מדבב ובמאי טלוויזיה אמריקאי. מוכר בעיקר בזכות תפקידו בתור פרדי בנסון בסדרת הנוער "iCarly" בערוץ ניקלודיאון וגם בחידוש לסדרה זו "ICarly - 2021".
ביוגרפיה

קרס נולד בגלנדייל, קליפורניה שבארצות הברית, למשפחה נוצרית. לו שני אחים, אנדרו וקווין, שלעומתו, אף אחד מהם לא נוטל חלק בעסקי השעשועים.
בגיל 4 החל את הקריירה המקצועית שלו כשהפגין יכולות בזיכרון ובשינון טקסט כאשר שינן דיאלוגים וציטוטים מהטלוויזיה ולאחר מכן הציג בפני משפחתו. הדבר הניע את אמו לקחת אותו למבחני בד פתוחים, שם לאחר זמן קצר ביותר חתם על הסכם עם סוכן כישרונות שהבחין בכישרונותיו. למשך שלוש השנים הבאות, קרס הופיע במספר פרסומות מודפסות, כמו כן בפרסומות טלוויזיוניות רבות ובנוסף גילם תפקידי דיבוב שונים, כאשר המפורסם ביותר מביניהם הוא התפקיד הכפול שקיבל בסרט ההמשך של בייב, "בייב: חזיר בעיר הגדולה". בגיל 6 בחר קרס לקחת הפסקה ממשחק וחזר ללמוד בבית ספר רגיל, אז ניהל במשך חמש שנים חיים רגילים למדי עד הגיעו לגיל 11, בו החליט לחזור למשחק באופן מקצועי וחזר ללמוד בביתו.
חיים אישיים

בפברואר 2011, קרס סיים את התיכון וקיווה להגיע לאוניברסיטת קליפורניה בלוס אנג'לס שבה גם למד אביו. בזמן הצילומים של iCarly, קרס למד עם מורים פרטיים על הסט וכך גם מירנדה קוסגרוב וג'נט מקארדי ששיחק לצדן. בסופי שבוע ובהפסקות צילומים הוא למד בחינוך ביתי.
בשנת 2007 קרס ניהל מערכת יחסים עם השחקנית ג'ודי אליסון והשניים נפרדו בינואר 2012. ב-29 במאי 2015, קרס התארס לשחקנית והפעלולנית לונדון אליס מור. השניים נישאו ב-15 בנובמבר 2015 בלוס אנג'לס. ב-21 בדצמבר 2017 נולדה בתם הבכורה, ב-20 במרץ 2021 נולדה בתם השנייה וביוני 2023 נולד ילדם השלישי.
פעילות

קרס עובד בשיתוף עם מספר צדקות וביניהן העזרה הירוקה הגדולה, משאלת לב וקרן אור הכוכבים של הילדים. בקיץ של 2003, לפני שחזר לקריירת המשחק שלו, קרס ומשפחתו נסעו לליטא עם הארגון המיסיונרי הנוצרי "Youth With A Mission" ("נוער עם משימה"), שם תרם כספים עבור בניית בתים לעניים.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1998 | בייב בעיר הגדולה | כלבלב קשוח | דיבוב |
| 2005 | צ'יקן ליטל | כלב | דיבוב |
| 2011 | Snowflake, the White Gorilla | אלביס | דיבוב |
| 2014 | בתוך הסופה | טריי |  |
| 2016 | Tell Me How I Die | דן |  |
| 2017 | Alexander IRL | אי.ג'י. |  |
| 2017 | Breaking Brooklyn | אלבי דייוויס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2005–2006 | ג'ימי קימל לייב! | דמויות שונות | 5 פרקים |
| 2005 | האוס | סקוט | פרק: "Spin" |
| 2006 | בקו העימות | מאט הצעיר | פרק: "Life Support" |
| 2006–2007 | שוריקן סקול - בית ספר לנינג'ות | איזאן קבוראגי | דיבוב; 6 פרקים |
| 2007 | ללא עקבות | בארי הצעיר | פרק: "Eating Away" |
| 2007 | החיים היפים של זאק וקודי | ג'יימי | פרק: "Back in the Game" |
| 2007 | דרייק וג'וש | טופלין | פרק: "Battle of Panthatar" |
| 2007 | Notes from the Underbelly | אנדרו הצעיר | פרק: "Surprise" |
| 2007–2012 | iCarly | פרדי בנסון | תפקיד ראשי (6 עונות); 94 פרקים |
| 2008 | iCarly: נוסעים ליפן | פרדי בנסון | סרט טלוויזיה של ניקלודיאון |
| 2008 | מורה להתעמלות: הסרט | רולנד וואפל | סרט טלוויזיה של ניקלודיאון |
| 2010 | Glenn Martin, DDS | דון | דיבוב; פרק: "Exchange Student" |
| 2010 | CSI | מייסון וורד | פרק: "Neverland" |
| 2010 | טרו ג'קסון | הנסיך גבריאל | פרק: "True Royal" |
| 2010 | הפינגווינים ממדגסקר | רונלד | דיבוב; פרק: "Field Tripped" |
| 2011 | ויקטוריוס | אחד מהצופים בקהל | פרק: "Who Did It to Trina?" |
| 2011 | Game of Your Life | פיליפ ריס | סרט טלוויזיה של NBC |
| 2013 | מר יאנג | פיט | 2 פרקים |
| 2014 | המפענחת: פשעים חמורים | טיילר לאנג | פרק: "Return to Sender Part 2" |
| 2014 | סאם וקאט | פרדי בנסון | פרק: "#TheKillerTunaJump: #Freddie #Jade #Robbie" |
| 2014 | Growing Up Fisher | האנטר | 2 פרקים |
| 2014 | הוואי חמש-אפס | ג'ייק | פרק: "Ka Hana Malu" |
| 2014 | הסוכן הנרי | עצמו | פרק: "Birthday Girl Down" |
| 2014 | Video Game High School | "החוק החדש" | סדרת רשת; 6 פרקים |
| 2016–2017 | מלחמת הכוכבים: המורדים | וודג' אנטילס (אנ') | דיבוב; 5 פרקים |
| 2017 | השייקריות | עצמו | פרק: "Game Shippers" |
| 2018 | LA to Vegas | ריאן | פרק: "Pilot" |
| 2018 | Alive in Denver | קייל | סדרת רשת; 8 פרקים |
| 2018–2019 | פינקי מלינקי | ג'יי.ג'יי ג'יימסון | דיבוב; 16 פרקים |
| 2021 - הווה | ICarly | פרדי בנסון | תפקיד ראשי (3 עונות); 33 פרקים |
פילמוגרפיה > טלוויזיה > בימוי

| שנה | סדרה | הערות |
| --- | --- | --- |
| 2015–2019 | הסוכן הנרי | 11 פרקים |
| 2016–2019 | השייקריות | 6 פרקים |
| 2021–2022 | ICarly | 2 פרקים |
פרסים ומועמדויות

| שנה | מסגרת | קטגוריה | עבור | תוצאה |
| --- | --- | --- | --- | --- |
| 2008 | פרסי האמן הצעיר | ההופעה הטובה ביותר בסדרת טלוויזיה - שחקן משנה צעיר | iCarly | מועמדות |
| 2009 | פרסי האמן הצעיר | ההופעה הטובה ביותר בסדרת טלוויזיה (קומדיה או דרמה) - שחקן ראשי צעיר | iCarly | מועמדות |
| 2009 | פרסי האמן הצעיר | שחקנים יוצאים מן הכלל בסדרת טלוויזיה (בשיתוף עם צוות השחקנים) | iCarly | מועמדות |
| 2010 | פרסי האמן הצעיר | ההופעה הטובה ביותר בסדרת טלוויזיה (קומדיה או דרמה) - שחקן ראשי צעיר | iCarly | מועמדות |
| 2010 | פרסי האמן הצעיר | שחקנים יוצאים מן הכלל בסדרת טלוויזיה (בשיתוף עם צוות השחקנים) | iCarly | מועמדות |
| 2010 | פרסי בחירת הילדים של ניקלודיאון באוסטרליה | פרס ה"צחקתי בקול" (בשיתוף עם צוות השחקנים) | iCarly | זכייה |
| 2012 | פרסי בחירת הילדים של ניקלודיאון 2012 | החבר לצד האהוב ביותר | iCarly | מועמדות |
| 2015 | פרסי סטרימי | צוות השחקנים האהוב ביותר (בשיתוף עם צוות השחקנים) | תיכון למשחקי מחשב | זכייה |
קרס בהנחייתו את פרסי בחירת הילדים של ניקלודיאון באוסטרליה בשנת 2011. את הטקס הנחה לצד ג'נט מקארדי וביג טיים ראש
ביוש גוף

בריונות כלפי אישה הסובלת מעודף משקל, פרסומת משנת 1942 לתוסף תזונה.
ביוש גוף (נפוץ גם המושג האנגלי באדי שיימינג - Body shaming) הוא פעולה או התנהגות שמשפילות אדם בהתייחס למראה הפיזי שלו. ביוש הגוף עשוי להתייחס למשקל יתר, לרזון, לגובה, שעירות (או היעדרה), צבע שיער, מבנה גוף, תווי פנים, ובמובן הרחב ביותר עשוי להתייחס גם לקעקועים ולפירסינג או למחלות שמותירות סימניים פיזיים כמו פסוריאזיס.
במחקר על סרטי וספרי ילדים שעסק במסרים על חשיבות המראה החיצוני, תוכן מיועד לילדים היה רווי במסרים המדגישים את האטרקטיביות כחלק חשוב ממערכות יחסים ואינטראקציה בין אישית. מבין הסרטים שנבדקו במחקר, שני סרטי דיסני הכילו את המספר הגבוה ביותר של מסרים על יופי. מחקר זה מצא גם כי 64% מהסרטונים שנחקרו הציגו דמויות שמנות כבלתי אטרקטיביות, מרושעות, אכזריות ולא ידידותיות, ויותר ממחצית מהתמונות הציגו צריכה של מזון.
לכמה צורות של ביוש גוף יש מקורות עתיקים באמונות טפלות נפוצות, כמו אפליה נגד אנשים ג'ינג'ים, וסטריאוטיפים כלפי בעלי שיער בלונדיני. כמו כן, אופני ביטוי האפליה עשויים להשתנות משמעותית, בהתאם לקבוצת הגיל. לדוגמה, בקרב ילדים, גבוהים מתוארים לפעמים כגמלוניים. עם זאת, בבגרות, העמדה כלפי הגובה משתנה, שכן זהו אלמנט מוערך בדרך כלל בקרב מבוגרים.
לפעמים ביוש הגוף קשור בתפיסה שגבר או אישה אינם מביעים מספיק גבריות או נשיות. לדוגמה, גברים עם ירכיים רחבות, שדיים בולטים או חסרי שיער פנים עלולים להתבייש בכך שהם נראים נשיים. לחלופין, נשים בעלות כתפיים רחבות עלולות להתבייש בכל שהן נראות גבריות. התאבדות בעקבות ביוש גוף היא גורם המוות הרביעי בשכיחותו בקרב בני 15–19. התופעה מלווה בהיבטים רגשיים, כמו פגיעה בהערכה העצמית ועלולה לגרום להפרעות אכילה, חרדה, הפרעה בדימוי הגוף, הפרעה דיסמורפית בגוף ודיכאון. כמו כן, ביוש גוף עלול להוביל לדיכאון חמור, במיוחד כאשר אנשים חשים כי גופם אינו יכול לעמוד בקריטריונים חברתיים.
הערות שוליים

1 2  Chen, Hong, and Todd Jackson. "Are cognitive biases associated with body image concerns similar between cultures?." Body Image 2.2 (2005): 177-186.
↑  Herbozo, S.; Tantleff-Dunn, S.; Gokee-Larose, J.; Thompson, J.K. (2004). "Beauty and thinness messages in children's media: A content analysis". Eating Disorders. 12 (1): 21–34. doi:10.1080/10640260490267742. PMID 16864302.
↑  Greenberg, B.; Eastin, M.; Hofschire, L.; Lachlan, K.; Brownell, K. (2003). "Portrayals of Overweight and Obese Individuals on Commercial Television". American Journal of Public Health. 93 (8): 1342–1348. doi:10.2105/AJPH.93.8.1342. PMC 1447967. PMID 12893625.
↑  Dettmar, Esther Katherine. Revising identification: fairy tales that transform tradition from within. Diss. University of Illinois at Urbana-Champaign, 2016.
1 2  Namaste, Ki. "Genderbashing: Sexuality, gender, and the regulation of public space." Environment and Planning D: Society and Space 14.2 (1996): 221-240.
↑  Artoni, P.; Chierici, M. L.; Arnone, F.; Cigarini, C.; De Bernardis, E.; Galeazzi, G. M.; Minneci, D. G.; Scita, F.; Turrini, G.; De Bernardis, M.; Pingani, L. (2021-03-01). "Body perception treatment, a possible way to treat body image disturbance in eating disorders: a case–control efficacy study". Eating and Weight Disorders - Studies on Anorexia, Bulimia and Obesity (באנגלית). 26 (2): 499–514. doi:10.1007/s40519-020-00875-x. ISSN 1590-1262. PMID 32124409.
↑  Matheson, Mikayla. "Women's Body Image in the Media: An Analytical Study of Recent Body Image Movements across Media Platforms." (2017).
↑  Sick, Kelsey; Pila, Eva; Nesbitt, Amy; Sabiston, Catherine M. (בספטמבר 2020). "Does self-compassion buffer the detrimental effect of body shame on depressive symptoms?". Body Image (באנגלית). 34: 175–183. doi:10.1016/j.bodyim.2020.05.012. PMID 32604022. {{cite journal}}:  (עזרה)
סטיוארט קופלנד

| --- | --- |

סטיוארט קופלנד
 לידה:  16 ביולי 1952 (בן 72) אלכסנדריה, ארצות הברית 
 שם לידה:  Stewart Armstrong Copeland 
 שם במה:  Klerk Kant 
 מוקד פעילות:  ארצות הברית 
 תקופת הפעילות:  מ-1974 
 מקום לימודים:  אמפר, American Community School at Beirut 
 סוגה:  רוק 
 שפה מועדפת:  אנגלית 
 כלי נגינה:  מערכת תופים 
 חברת תקליטים:  A&M רקורדס 
 בן או בת זוג:  Fiona Dent בפסקה זו רשומה אחת נוספת שטרם תורגמה 
 צאצאים:  Eve Copeland, Scott Copeland, Patrick Copeland, Jordan Copeland, Grace Copeland, Celeste Copeland, Sven Copeland 
 www.stewartcopeland.net
 פרופיל ב-IMDb
 
סטיוארט קופלנד (באנגלית: Stewart Copeland; נולד ב-16 ביולי 1952) הוא מוזיקאי, הידוע כמתופף להקת פוליס ומייסדה.
ביוגרפיה

קופלנד נולד באלכסנדריה שבווירג'יניה. הוא הצעיר מבין ארבעה ילדים של אב אמריקאי ששרת בביון האמריקאי במזרח התיכון בעת מלחמת העולם השנייה ושל אם סקוטית ששירתה במודיעין הבריטי במזרח התיכון באותה עת ומאוחר יותר הפכה לארכאולוגית.
המשפחה עברה לקהיר שבמצרים כמה חודשים לאחר לידתו של קופלנד, והוא העביר במזרח התיכון את רוב שנות ילדותו ונעוריו. הוא התחיל לקחת שיעורי תופים בגיל 12, ובגיל 13 הוא ניגן תופים בהופעות הריקוד של בית הספר.
מאוחר יותר, עבר לאנגליה ולמד בבית הספר "מילפילד" מ-1967 עד 1969.
קופלנד למד במכללה בקליפורניה, באוניברסיטת מערב קליפורניה ובאוניברסיטת קליפורניה בברקלי. הוא חזר לאנגליה ב-1975, וניגן תופים בלהקת רוק מתקדם בשם "Curved Air".
ב-1977, קופלנד הקים את להקת פוליס יחד עם הזמר והבסיסט סטינג והגיטריסט הנרי פדובני (שזמן קצר מאוחר יותר הוחלף באנדי סאמרס). הלהקה הפכה לאחת הלהקות המצליחות בשנות ה-80.
בתקופה בין התפרקותה של פוליס (1986) ועד לאיחודה (2007), ניגן קופלנד בכמה להקות שונות וחיבר פסקולים לסרטים.
ב-1999 הלחין את פסקול הסרט "יש לה את זה".
בשנותיה האחרונות של "פוליס" מנע קופלנד את הופעתה בישראל על רקע התנגדותו למעורבותה במלחמת לבנון הראשונה.
הערות שוליים

↑  עינב שיף‏, סטינג בן 60: הדרך מגאונות לטרחנות עוברת בארבע תחנות, באתר וואלה, 2 באוקטובר 2011
| --- | --- |
בקרת זהויות :  NLI: 987007458736405171  PLWABN: 9810631244605606  BNE: XX878232  BnF: cb138927216 (data)  CANTIC: a10252538  GND: 13435057X  ISNI: 0000 0001 2280 7938  LCCN: n84028906  MusicBrainz: 885ae336-ef63-465d-a0e7-bdc0a5b788e8  NKC: ola2002152182  NTA: 070904871  SNAC: w6jd63dt  SUDOC: 059079282  VIAF: 61731398   WorldCat (עם VIAF): 61731398 
ערך זה הוא קצרמרבנושא מוזיקאים. אתם מוזמנים לתרום לוויקיפדיה ו.
נבחרת בונייר בכדורגל

נבחרת בונייר בכדורגל היא נבחרת הכדורגל הרשמית של האי בונייר. בעבר הנבחרת הייתה חלק  מנבחרת האנטילים ההולנדיים בכדורגל עד שזו התפרקה בשנת 2010. לאחר הפירוק כל אי הקים התאחדות ונבחרת משלו.
נבחרת בונייר לא חברה בפיפ"א ולכן היא לא יכולה להשתתף בגביע העולם  בכדורגל, למרות זאת הנבחרת חברה בCONCACAF והיא יכולה להשתתף בגביע הזהב של CONCACAF.
גביע הזהב של CONCACAF

2015 - לא העפילה
2017 - לא השתתפה
2019 עד 2025 - לא העפילה
ליגת האומות של CONCACAF

| שנה | דרג | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- | --- |
| ארצות הברית 2019-2020 | ג | שלב הבתים | 4 | 2 | 1 | 1 | 10 | 8 |
| ארצות הברית 2022-2023 | ג | שלב הבתים | 6 | 3 | 1 | 2 | 12 | 11 |
| ארצות הברית 2023-2024 | ג | עלתה לדרג ב | 4 | 2 | 0 | 2 | 6 | 6 |
| ארצות הברית 2024-2025 | ב | שלב הבתים | 6 | 1 | 1 | 4 | 4 | 8 |
| ארצות הברית 2026-2027 | ב |  |  |  |  |  |  |  |
| סה"כ | סה"כ | סה"כ | 20 | 8 | 3 | 9 | 32 | 33 |
משחקי תיקו כוללים גם משחקים שהוכרעו בבעיטות הכרעה
האצטדיון הביתי
המנון יפן

| --- | --- |

תווי ההמנון
 מדינה:  יפן יפן
 שפה:  יפנית
 לחן:  יושיאיסה אוקו אקימורי האיאשי פרנץ אקרט
 תאריך מעמד רשמי:  1999
 ‏האזנהקובץ:Kimi ga Yo 1930.ogg‏Ⓘ‏
סאזארה אישי - סלע שנוצר מחלוקי נחל, במקדש קאמו בקיוטו.
שלטונך (ביפנית: 君が代 - קִימִי גַא יוֹ) הוא ההמנון הלאומי של יפן. ההמנון הוא אחד ההמנונים הלאומיים הקצרים ביותר שנעשה בהם שימוש כיום, והוא מתבסס על שיר מסוג ואקה מתקופת הייאן. מנגינה להמנון נכתבה בתקופה מאוחרת יותר – תקופת מייג'י, אך היא הוחלפה בלחן שכתבו יושיאיסה אוקו, אקימורי היאשי ופרנץ אקרט בשנת 1880.
לא ידוע מי חיבר מילות השיר, אך השיר היה נפוץ ביפן ונהגו לשיר אותו בחגיגות ציבוריות. בשנת 1869 ביקר ביפן מלחין בריטי בשם ג'ון ויליאם פנטון (אנ') וגילה שאין לה המנון רשמי; לפיכך הוא המליץ לאויאמה איוואו, קצין בצבא היפני, לבחור המנון. איוואו בחר את השיר "שלטונך", בשל דמיונו להאל נצור המלכה, והשיר הפך להמנון הלאומי של יפן. איוואו ביקש מפנטון שיכתוב מנגינה עבור ההמנון, ובזו נעשה שימוש עד שנת 1876, עת נזנחה בשל חוסר הפופולריות שלה.
מאז תום מלחמת העולם השנייה היה ההמנון בסיס למחלוקת ציבורית מאחר שההמנון מפאר את הקיסר ומשויך לתקופה המיליטריסטית שקדמה למלחמת העולם בה נחשב הקיסר לאל. רבים סבורים כי המנון המנציח את התקופה שקדמה למלחמת העולם אינו יכול לשכון בקנה אחד עם חברה דמוקרטית מודרנית. ביקורות דומות מועלות גם נגד דגל יפן.
אף שההמנון היה המנון יפן דה פקטו במשך למעלה ממאה שנים, הוא הוכר רשמית (דה יורה) כהמנון בשנת 1999 עם חקיקת "חוק הדגל הלאומי וההמנון".
מילות ההמנון

| תרגום לעברית | תעתיק עברי | יפנית |
| --- | --- | --- |
| ששלטונך יהיה | קִימִי גַא יוֹ ווַּא | 君が代は |
| אלף דורות שמונת אלפים דורות | צִ'יוֹ נִי יַאצִ'יוֹ נִי | 千代に八千代に |
| עד אשר חלוקי נחל יתאחדו לסלעי ענק | סַאזַארֶה אִישִׁי נוֹ אִיוַּאוֹ טוֹ נַארִיטֶה | 細石の巌となりて |
| מכוסי אזוב | קוֹקֶה נוֹ מוּסוּ מַאדֶה | 苔の生すまで |
המונח "קימי" הוא מונח עתיק שמשמעו "אדון" והכוונה היא לקיסר יפן (כיום, אגב, המילה היא פנייה לנוכח בשפה לא רשמית). הרעיון המוצג בהמנון, לפיו חלוקי נחל יכולים לגדול ולהפוך לסלעים, היה פופולרי למדי בתקופת הייאן.
מדיה

| --- | --- |
: מנגינת המנון יפן 
: לעזרה בהפעלת הקובץ
ראו גם

דגל יפן
סמל יפן